Brandfort is 'n klein dorp, sentraal geleë in die Vrystaat, Suid-Afrika, naby Bloemfontein, Winburg, Theunissen en Bultfontein.
Die perseel van die NG gemeente Brandfort op ’n straatblok wat deurbrand-, Loop-, Voortrekker- en Kerkstraat gevorm word.
Brandfort se ligging in Vrystaat
Koördinate: 28°42′5″S 26°27′32″O﻿ / ﻿28.70139°S 26.45889°O﻿ / -28.70139; 26.45889Koördinate: 28°42′5″S 26°27′32″O﻿ / ﻿28.70139°S 26.45889°O﻿ / -28.70139; 26.45889
'n Vrouemonument is ná die Tweede Vryheidsoorlog voor Brandfort se NG moederkerk opgerig ter nagedagtenis aan die vroue en kinders wat in die konsentrasiekamp gesterf het.
Die distrik is 3 660 km2 groot. Gemengde boerdery word beoefen en daar is verskeie stoeterye vir merino's, Afrikanerbeeste, Bonsmara's en varke in die omgewing. 'n Paar kilometer buite die dorp is daar 'n groot hoenderplaas; Môreson. In die Weste is daar ook 'n aantal panne. Brandfort spog ook met 'n uitstekende skool gestig in 1906. Vroeër jare was dit 'n volkskool, maar het gegroei tot skool wat baie kinders lok uit omliggende distrikte soos Bultfontein, Winburg, Theunissen en selfs die naby gelee hoofstad van die Vrystaat; Bloemfontein.
Om die dorp is daar ook verskeie wildsplase naamlik Amanzi wildreservaat, Stone Safari's reservaat asook Grasslands Estate na die Weste van die dorp. Grasslands is naby die Esbach-koppe gelee en hulle gebruik die koppe as natuurlike landmerk in die logo van hul Estate. Na die Suidooste groet Keeromberg jou, dis die grootste berg in die area. Aan die voet van Keerom lê die plaas van oudpresident CR Swart wat as staatspresident gedien het van 1961 tot 1967. Dié plaas se naam is De Aap. Hy was 'n groot figuur in die gemeenskap en die plaaslike skool is na hom vernoem.
Die Slag van Brandfort het op 25 Maart 1900 hier plaasgevind. Daar was ook 'n konsentrasiekamp by Brandfort genaamd Dwyersdorp so genoem omrede 'n Ier, kaptein Dwyer baie simpatie met die vroue en kinders gehad het. Van hulle het 1 550 egter gesterf.
Majemasweu (sy township)
↑ 1,0 1,1 1,2 1,3 "Hoofplek Brandfort". Sensus 2011.
Eric Rosenthal. Ensiklopedie van Suidelike Afrika. 1967.
Ontsluit van "https://af.wikipedia.org/w/index.php?title=Brandfort&oldid=1792534"